ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՕՐԵՆՔԸ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՐԿԱՅԻՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ

# Հայաստանի Հանրապետության 2016 թվա­կանի հոկ­­տեմբերի 4-ի հար­կա­­յին օրենս­գրքի (այսուհետ՝ Օրենսգիրք) 4-րդ հոդվածի 1-ին մասում լրացնել հետևյալ բովան­դա­կու­թյամբ 72-րդ կետ․

«72) **գյուղատնտեսական արտադրանք՝** հարկ վճարողի կողմից իրականացված գոր­ծո­ղու­­թյունների արդյունքում կենդանիների կամ բույսերի գենետիկական ձևափոխման միջո­ցով վերջ­նական կամ միջանկյալ սպառման համար ստացվող արդյունք, որը պարունակում է ժամանակակից կենսատեխնոլոգիաների օգտագործման շնորհիվ ստացված գենետիկական նյութի նոր համակցություն և իրենից ներկայացնում է ցանկացած կենսաբանական գոյա­ցու­թյուն, որն ունի գենետիկ նյութի փոխանցման կամ վերարտադրման (ռեպլիկացիայի) ունա­կու­թյուն, մասնավորապես`

ա. հացահատիկային և հատիկաընդեղենային մշակաբույսերը,

բ. տեխնիկական մշակաբույսերը,

գ. պալարապտղային, բանջարային, բոստանային մշակաբույսերը և փակ գրունտի արտա­դ­րանքը,

դ. դաշտային մշակման կերային մշակաբույսերը,

ե. կերարտադրության այլ արտադրանքը,

զ. պարտեզների, խաղողի այգիների, պտղատու այգիների, հատապտղանոցների և ծաղ­կա­­բու­ծության արտադրանքը,

է. ծառերի և թփերի սերմերը, պտուղներում եղած սերմերը,

ը. ծառերի և թփերի սածիլները,

թ. ծառերի և թփերի տնկիները,

ժ. տավարաբուծության արտադրանքը,

ժա. խոզաբուծության արտադրանքը,

ժբ. ոչխարաբուծության և այծաբուծության արտադրանքը,

ժգ. թռչնաբուծության արտադրանքը,

ժդ. ձիաբուծության, գոմեշաբուծության, էշաբուծության և ջորիաբուծության արտադ­րանքը,

ժե. եղջերվաբուծության, ջայլամաբուծության և ուղտաբուծության արտադրանքը,

ժզ. ճագարաբուծության, մորթատու գազանաբուծության և որսորդական տնտեսու­թյան արտադ­րանքը,

ժէ. ձկնաբուծության, մեղվաբուծության, շերամաբուծության, արհեստական սերմնա­վոր­ման արտադրանքը։»։

# Օրենսգրքի 109-րդ հոդվածի 4-րդ մասի 1-ին կետի «բ․» ենթակետում «նպա­տա­կային դրամական միջոցների,» բառերից հետո լրացնել «ինչպես նաև օտարերկրյա պետու­թյուն­­ների, միջազգային, միջպետական (միջկառավարական) կազմակեր­պու­թյուն­ների կողմից ֆինան­սա­­վորվող ծրագրերի շրջանակներում «Գյուղատնտեսական կոոպերա­տիվների մասին» ՀՀ օրենքի համա­ձայն ստեղծված գյուղա­տնտե­սա­կան կոոպերատիվի կողմից ստացած նպա­տա­կային դրա­մական միջոցների,» բառերը։

# Օրենսգրքի 126-րդ հոդվածի 1-ին մասում լրացնել հետևյալ բովան­դա­կու­թյամբ 3-րդ կետ․

«3) գյուղատնտեսական արտադրանք արտադրող է համարվում նաև «Գյուղա­տնտե­սա­կան կոոպերա­տիվների մասին» և «Սպառողական կոոպերացիայի մասին» ՀՀ օրենքների համա­­­ձայն ստեղծված գյուղատնտեսական կոոպերատիվը կամ սպառողական կոոպերա­տիվը՝ իր անդամների (մասնակիցների) կողմից արտադրված գյուղատնտեսական արտա­դրանքի իրա­­ց­­ու­մից ստացվող եկամտի մասով։»։

# Ուժը կորցրած ճանա­չել Օրենսգրքի 126-րդ հոդվածի 1-ին մասը։

# Օրենսգրքի 148-րդ հոդվածում Օրենսգրքի 126-րդ հոդվածի 1-ին մասի 1-ին կետով բառերը փոխարինել Օրենսգրքի 4-րդ հոդվածի 1-ին մասի 72-րդ կետով բառերով:

# Սույն օրենքն ուժի մեջ է մտնում 2021 թվականի հունվարի 1-ից, բացառու­թյամբ 1-ին, 4-րդ և 5-րդ հոդվածների, որոնք ուժի մեջ են մտնում 2025 թվականի հունվարի 1-ից։